MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                                                     

HOTĂRÂREA NR.80
privind modificarea anexei nr.8 a Hotărârii Consiliului Local al Municipiului Craiova nr.531/2018 referitoare la inventarul bunurilor care aparţin domeniului public al municipiului Craiova, concesionate către S.C. Compania de Apă „Oltenia” S.A.

          Consiliul Local al Municipiului Craiova, întrunit în şedinţa ordinară din data de 26.02.2026;
    Având în vedere referatul de aprobare nr.48494/2026, raportul nr.50034/2026 al Direcţiei Patrimoniu și raportul de avizare nr.52078/2026 al Direcției Juridice, Asistență de Specialitate și Contencios Administrativ prin care se propune  modificarea anexei nr.8 a Hotărârii Consiliului Local al Municipiului Craiova nr.531/2018 referitoare la inventarul bunurilor care aparţin domeniului public al municipiului Craiova, concesionate către S.C. Compania de Apă „Oltenia” S.A. și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V - Juridică, Administraţie Publică şi Drepturi Cetăţeneşti;
În temeiul art.108, art.129 alin.2 lit.c, coroborat cu alin.6 lit.a, art.139 alin.3 lit.g, art.154 alin.1, art.196 alin.1 lit.a, din Ordonanţa de Urgenţă a Guvernului nr.57/2019 privind Codul administrativ, cu modificarile şi completările ulterioare;

                                                         HOTĂRĂŞTE:

Art.1. Se aprobă dezmembrarea imobilului înscris în Cartea Funciară nr.221031, cu număr cadastral 221031, identificat în anexa nr.1 care face parte integrantă din prezenta hotărâre, în trei loturi, după cum urmează:
a) lotul 1, în suprafaţa de 9.150 mp, având valoarea de 102.601,87 lei;

b) lotul 2, în suprafaţa de  9.740 mp, având valoarea de 1.091.854 lei;

c) lotul 3, în suprafaţa de 10.690 mp, având valoarea de 1.197.589 lei. 
Art.2. Se împuterniceşte Primarul Municipiului Craiova să semneze actul de dezmembrare al imobilului identificat la art.1 şi să reprezinte municipiul Craiova în faţa notarului public, în vederea autentificării şi îndeplinirii procedurilor de publicitate imobiliară prevăzute de lege.
Art.3. Se aprobă modificarea anexei nr.8 a Hotărârii Consiliului Local al Municipiului Craiova nr.531/2018 referitoare la inventarul bunurilor care aparţin domeniului public al municipiului Craiova, concesionate către S.C. Compania de Apă „Oltenia” S.A., prin completare cu bunurile prevăzute în anexa nr.2 care face parte integrantă din  prezenta hotărâre.
 Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 147/1999 referitoare la însuşirea inventarului bunurilor care alcătuiesc  domeniul public al municipiului Craiova, cu modificările şi completările ulterioare
                 Art.5. Primarul Municipiului Craiova, prin aparatul de specialitate: Serviciul   Administraţie Publică Locală şi Relaţii cu Consiliul Local, Direcţia Patrimoniu şi Compania de Apă „Oltenia” S.A. vor aduce la îndeplinire prevederile prezentei hotărâri.

